
	  REPUBLIKA HRVATSKA
Trgovački sud u Zagrebu
Zagreb, Amruševa 2/II




									  40. St-6705/15     

U   I M E   R E P U B L I K E  H R V A T S K E
R J E Š E NJ E 					

	Trgovački sud u Zagrebu po sucu tog suda Anti Galiću, kao sucu pojedincu, postupajući po prijedlogu Financijske agencije, u stečajnom postupku nad dužnikom ULJA I MAZIVA, d.o.o., Zagreb, Badalićeva 26 c. OIB 34110288353, dana 16.listopada 2018.

r i j e š i o    j e 

	Odbacuje se prijedlog Financijske agencije od 11.studenog 2016. za otvaranje stečajnog postupka nad dužnikom ULJA I MAZIVA, d.o.o., Zagreb, Badalićeva 26 c. OIB 34110288353 


Obrazloženje


	Pravomoćnim rješenjem ovog suda poslovni broj St-1053/18 od 31. kolovoza 2018. nad dužnikom ULJA I MAZIVA, d.o.o., Zagreb, Badalićeva 26 c. OIB 34110288353 je otvoren i zaključen stečajni postupak
	Uvidom u sudski registar ovog suda utvrđeno je kako na dan donošenja ovog rješenja dužnik ULJA I MAZIVA, d.o.o., Zagreb, Badalićeva 26 c. OIB 34110288353 
nije brisan iz sudskog registra.

Prema odredbi članka 2. stavak 2. Stečajnog zakona (N.N. br. 71/15 i 104/17, dalje: SZ) stečajni se postupak provodi radi skupnog namirenja vjerovnika stečajnog dužnika, unovčenjem njegove imovine i podjelom prikupljenih sredstava vjerovnicima. Protivno je prirodi stečajnog postupka provoditi više stečajnih postupaka nad jednim dužnikom jer u takvom slučaju ne bi bilo moguće postići skupno namirenje vjerovnika stečajnog dužnika kako to nalaže citirana odredba stavka 2. članka 2. SZ-a. 
Člankom 16. stavak 7. SZ-a propisano je kako će u slučaju postojanja dva ili više prijedloga za otvaranje stečajnog postupka nad istim dužnikom sud za sve prijedloge provesti jedinstveni postupak i donijeti zajedničku odluku. 
U konkretnom slučaju više nije moguće spajanje stečajnih postupaka jer je u postupku kod ovog suda pod poslovnim brojem St-1053/18 donesena pravomoćna odluka o otvaranju i zaključenju stečajnog postupka nad dužnikom.


Stoga, kako se pravomoćnim rješenjem ovog suda broj St-1053/18 od 31.kolovoza 2018. ovaj sud otvorio i zaključio stečajni postupak nad dužnikom ULJA I MAZIVA, d.o.o., Zagreb, Badalićeva 26 c. OIB 34110288353 valjalo je ovaj prijedlog za otvaranje stečajnog postupka odbaciti kao nedopušten. 


U Zagrebu, 16. listopada 2018.
	                                Sudac:
                             Ante Galić,v.r.
Uputa o pravnom lijeku:
Protiv ovog rješenja može se uložiti žalba Visokom trgovačkom sudu Republike Hrvatske u roku od 8 dana po primitku rješenja, a ulaže se putem ovog suda u 2 primjerka.
 
Za točnost otpravka-ovlašteni službenik:
Valentina Delač

